title: Komisijas Īstenošanas regula (ES) 2019/1883 (2019. gada 8. novembris), ar ko 307. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  11.11.2019

                  LV

                  Eiropas Savienības Oficiālais Vēstnesis

                  L 290/15

         KOMISIJAS ĪSTENOŠANAS REGULA (ES) 2019/1883
         (2019. gada 8. novembris),
         ar ko 307. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 5. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2019. gada 5. novembrī nolēma svītrot vienu ierakstu to personu, grupu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana.

                     (3)

                     Tādēļ attiecīgi būtu jāgroza Regulas (EK) Nr. 881/2002 I pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 8. novembrī

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 139, 29.5.2002., 9. lpp.

            PIELIKUMS
            Regulas (EK) Nr. 881/2002 I pielikuma sadaļā “Fiziskās personas” svītro šādu ierakstu:

               “Mourad Ben Ali Ben Al-Basheer Al-Trabelsi (alias a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit). Adrese: Libya Street Number 9, Manzil Tmim, Nabeul, Tunisija. Dzimšanas datums: a) 20.5.1969., b) 2.9.1966., c) 2.9.1964., d) 2.4.1966., e) 2.2.1963., f) 4.2.1965., g) 2.3.1965., h) 9.2.1965., i) 1.4.1966., j) 1972., k) 9.2.1964., l) 2.6.1964., m) 2.6.1966., n) 2.6.1972. Dzimšanas vieta: a) Manzil Tmim, Tunisija; b) Lībija; c) Tunisija; d) Alžīrija; e) Maroka; f) Libāna. Valstspiederība: Tunisijas. Pases Nr.: a) G827238 (Tunisijas pase, izdota 1.6.1996., derīga līdz 31.5.2001.), b) 05093588 (Nacionālais identifikācijas Nr.). Papildu informācija: Mātes vārds ir Mabrukah al-Yazidi. Regulas 7.d panta 2. punkta i) apakšpunktā minētais paziņošanas datums: 12.11.2003.”


title: Komisijas Īstenošanas regula (ES) 2019/1940 (2019. gada 15. novembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā – Paški sir (ACVN)

text:
                  25.11.2019

                  LV

                  Eiropas Savienības Oficiālais Vēstnesis

                  L 303/25

         KOMISIJAS ĪSTENOŠANAS REGULA (ES) 2019/1940
         (2019. gada 15. novembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā – “Paški sir” (ACVN)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas pieteikums, kurā lūgts reģistrēt nosaukumu “Paški sir”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Paški sir” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Paški sir” (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.3. grupas “Siers” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 15. novembrī

                  Komisijas

                  un tās priekšsēdētāja vārdā –

               Phil HOGAN

                  Komisijas loceklis

            (1)  OV L 343, 14.12.2012., 1. lpp.

            (2)  OV C 225, 5.7.2019., 33. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


                  7.2.2020

                  LV

                  Eiropas Savienības Oficiālais Vēstnesis

                  L 35/6

         Komisijas Īstenošanas regula (ES) 2020/172
         (2020. gada 6. februāris),
         ar ko atjauno atļauju lietot no Aspergillus niger (CBS 101.672) iegūtu 3-fitāzi par (atšķirtu) sivēnu, nobarojamo cūku, sivēnmāšu, gaļas cāļu, gaļas tītaru, dējējvistu, pīļu, visu citu mazāk izplatītu sugu putnu un dekoratīvo putnu barības piedevu, atļauj šīs piedevas jaunu lietojumu dējējvistu cāļiem un vaislas cāļiem, vaislas tītariem un vaislas vistām un zīdāmajiem sivēniem un atceļ Regulas (EK) Nr. 243/2007, (EK) Nr. 1142/2007, (EK) Nr. 165/2008, (EK) Nr. 505/2008 un (ES) Nr. 327/2010 (atļaujas turētājs BASF SE)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas un atjaunošanas pamatojumu un kārtību.

                     (2)

                     No Aspergillus niger (CBS 101.672) iegūtu 3-fitāzi tika atļauts 10 gadus lietot par barības piedevu (atšķirtiem) sivēniem, gaļas [nobarojamajām] cūkām un gaļas cāļiem (ar Komisijas Regulu (EK) Nr. 243/2007 (2)), dējējvistām un gaļas tītariem (ar Komisijas Regulu (EK) Nr. 1142/2007 (3)), pīlēm (ar Komisijas Regulu (EK) Nr. 165/2008 (4)), sivēnmātēm (ar Komisijas Regulu (EK) Nr. 505/2008 (5)) un mazāk izplatītu sugu putniem [mazo putnu sugām] (izņemot pīles) un dekoratīvajiem putniem (ar Komisijas Regulu (ES) Nr. 327/2010 (6)).

                     (3)

                     Saskaņā ar Regulas (EK) Nr. 1831/2003 14. panta 1. punktu, kas jālasa kopā ar tās 7. pantu, atļaujas turētājs iesniedza pieteikumu uz to, lai tiktu atjaunota atļauja no Aspergillus niger (CBS 101.672) iegūtu 3-fitāzi lietot par (atšķirtu) sivēnu, nobarojamo cūku, sivēnmāšu, gaļas cāļu, dējējvistu, gaļas tītaru, pīļu un citu mazāk izplatītu sugu putnu un dekoratīvo putnu barības piedevu un lai tiktu atļauts jauns lietojums dējējvistu un vaislas cāļiem, vaislas tītariem un vaislas vistām un zīdāmajiem sivēniem, un lai šī piedeva tiktu klasificēta piedevu kategorijā “Zootehniskās piedevas”. Pieteikumam bija pievienotas minētās regulas 7. panta 3. punktā un 14. panta 2. punktā prasītās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2019. gada 26. februāra atzinumā (7) secināja, ka pieteikuma iesniedzējs ir iesniedzis datus, kas apliecina, ka piedeva atbilst atļaujas piešķiršanas nosacījumiem. Iestāde arī secināja, ka piedevai nav nelabvēlīgas ietekmes ne uz dzīvnieku veselību, ne uz vidi. Tika arī secināts, ka piedeva ir elpceļu sensibilizators un būtu jāuzskata par potenciālu ādas sensibilizatoru. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz barības piedevu lietotāju, veselību. Iestāde arī secināja, ka piedeva efektīvi uzlabo dējējvistu cāļu, vaislas cāļu, vaislas tītaru, vaislas vistu un zīdāmo sivēnu spēju sagremot barību. Iestāde uzskata, ka īpašas prasības uzraudzībai pēc laišanas tirgū noteikt nav vajadzīgs. Tā ir arī verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     No Aspergillus niger (CBS 101.672) iegūtās 3-fitāzes novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tātad minētās piedevas atļauja būtu jāatjauno, kā norādīts šīs regulas pielikumā.

                     (6)

                     Atjaunojot atļauju no Aspergillus niger (CBS 101.672) iegūtu 3-fitāzi lietot par barības piedevu ar šīs regulas pielikumā norādītajiem nosacījumiem, būtu jāatceļ Regulas (EK) Nr. 243/2007, (EK) Nr. 1142/2007, (EK) Nr. 165/2008, (EK) Nr. 505/2008 un (ES) Nr. 327/2010.

                     (7)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Ir atļauta un pagarināta pielikumā specificētā preparāta, kas iekļauts piedevu kategorijā “Zootehniskās piedevas” un funkcionālajā grupā “Gremošanas veicinātāji”, lietošana par dzīvnieku barības piedevu, ievērojot minētajā pielikumā izklāstītos nosacījumus.

            2. pants
            Regulas (EK) Nr. 243/2007, (EK) Nr. 1142/2007, (EK) Nr. 165/2008, (EK) Nr. 505/2008 un (ES) Nr. 327/2010 ir atceltas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 6. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas 2007. gada 6. marta Regula (EK) Nr. 243/2007 par atļauju izmantot 3-fitāzi (Natuphos) kā dzīvnieku barības piedevu (OV L 73, 13.3.2007., 4. lpp.).

            (3)  Komisijas 2007. gada 1. oktobra Regula (EK) Nr. 1142/2007 par atļauju preparāta 3-fitāze (Natuphos) kā dzīvnieku barības piedevas jaunam lietojumam (OV L 256, 2.10.2007., 20. lpp.).

            (4)  Komisijas 2008. gada 22. februāra Regula (EK) Nr. 165/2008 par atļauju jaunā veidā lietot preparātu 3-fitāze (Natuphos) kā barības piedevu (OV L 50, 23.2.2008., 8. lpp.).

            (5)  Komisijas 2008. gada 6. jūnija Regula (EK) Nr. 505/2008 par atļauju jaunā veidā lietot preparātu 3-fitāze (Natuphos) kā barības piedevu (OV L 149, 7.6.2008., 33. lpp.).

            (6)  Komisijas 2010. gada 21. aprīļa Regula (ES) Nr. 327/2010 par atļauju jaunā veidā lietot preparātu 3-fitāze kā barības piedevu visām mazo putnu sugām (izņemot pīles) un dekoratīvajiem putniem (atļaujas turētājs BASF SE) (OV L 100, 22.4.2010., 3. lpp.).

            (7)  EFSA Journal 2019; 17(3):5640.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Aktivitātes vienība/kg kompleksās barības ar mitruma saturu 12 %

                           Zootehnisko piedevu kategorija. Funkcionālā grupa: gremošanas veicinātāji

                        4a1600

                        BASF SE

                        3-fitāze
                        EC 3.1.3.8

                           Piedevas sastāvs

                        3-fitāze, kas iegūta
                        no Aspergillus niger (CBS 101.672),
                        ar šādu minimālo aktivitāti:
                        cietā veidā: 5 000 FTU
                            (1)/g
                        šķidrā veidā: 5 000 FTU/ml

                           Aktīvās vielas raksturojums

                        3-fitāze, kas iegūta
                        no Aspergillus niger (CBS 101.672)

                           Analītiskā metode  (2)

                        Kolorimetriskā metode, ar ko mēra, cik daudz neorganiskā fosfāta ferments ir izdalījis no fitāta substrāta.

                        Sivēni
                        (zīdāmi un atšķirti)
                        Sivēnmātes

                        —

                        500 FTU

                                    1.

                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Piedevas un premiksu lietotājiem barības apritē iesaistītie uzņēmēji nosaka tādas darbības procedūras un organizatoriskos pasākumus, kas vajadzīgi, lai novērstu iespējamos riskus, ko rada to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, arī elpceļu un ādas aizsarglīdzekļus.

                        27.2.2030.

                        Nobarojamās cūkas

                        —

                        100 FTU

                        Gaļas cāļi
                        Dējējvistu/vaislas cāļi

                        —

                        375 FTU

                        Dējējvistas
                        Gaļas tītari
                        Vaislas tītari un vaislas vistas
                        Dekoratīvie putni un visas mazāk izplatītas putnu sugas, izņemot pīles

                        —

                        250 FTU

                        Pīles

                        —

                        300 FTU

               (1)  1 FTU ir fermenta daudzums, kas 37 °C temperatūrā pie pH 5,5 no nātrija fitāta atbrīvo mikromolu neorganiskā fosfāta minūtē.

               (2)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports


title: Komisijas Īstenošanas Regula (ES) 2020/352 (2020. gada 3. marts), ar ko attiecībā uz ierakstu par Ukrainu to trešo valstu, teritoriju, zonu vai nodalījumu sarakstā, no kuriem saistībā ar augsti patogēnisko putnu gripu atļauts Savienībā importēt un tranzītā caur to pārvadāt noteiktas mājputnu izcelsmes preces, groza Regulas (EK) Nr. 798/2008 I pielikumu (Dokuments attiecas uz EEZ)

text:
                  4.3.2020

                  LV

                  Eiropas Savienības Oficiālais Vēstnesis

                  L 65/4

         KOMISIJAS ĪSTENOŠANAS REGULA (ES) 2020/352
         (2020. gada 3. marts),
         ar ko attiecībā uz ierakstu par Ukrainu to trešo valstu, teritoriju, zonu vai nodalījumu sarakstā, no kuriem saistībā ar augsti patogēnisko putnu gripu atļauts Savienībā importēt un tranzītā caur to pārvadāt noteiktas mājputnu izcelsmes preces, groza Regulas (EK) Nr. 798/2008 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu un 9. panta 4. punktu,
         ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu, 24. panta 2. punktu un 25. panta 2. punktu,
         tā kā:

                     (1)

                     Komisijas Regulā (EK) Nr. 798/2008 (3) ir izklāstītas veterinārās sertifikācijas prasības mājputnu un mājputnu produktu (“preču”) importam Savienībā un pārvadāšanai tranzītā caur to, arī uzglabāšanai tranzīta laikā. Tajā noteikts, ka preces importēt Savienībā un pārvadāt tranzītā caur to atļauts vienīgi no tām trešām valstīm, teritorijām, zonām vai nodalījumiem, kas norādīti minētās regulas I pielikuma 1. daļas tabulas 1. un 3. slejā.

                     (2)

                     Regulā (EK) Nr. 798/2008 paredzēti arī nosacījumi, kas jāizpilda, lai trešo valsti, teritoriju, zonu vai nodalījumu varētu uzskatīt par brīvu no augsti patogēniskās putnu gripas (APPG).

                     (3)

                     Ukraina Regulas (EK) Nr. 798/2008 I pielikuma 1. daļā ir norādīta kā trešā valsts, no kuras teritorijas noteiktām daļām atkarībā no APPG sastopamības ir atļauts Savienībā importēt un tranzītā caur to pārvadāt noteiktas mājputnu izcelsmes preces. Pēc tam, kad 2016. gada 30. novembrī un 2017. gada 4. janvārī tika apstiprināti H5N8 apakštipa APPG uzliesmojumi, minētā reģionalizācija tika noteikta Regulas (EK) Nr. 798/2008 I pielikuma 1. daļā, kurā grozījumi izdarīti ar Īstenošanas regulu (ES) 2017/193 (4).

                     (4)

                     Ukraina ir ziņojusi, ka pēc pilnīgas izkaušanas politikas īstenošanas apgabalos, kuros 2016. un 2017. gadā konstatēti minētie APPG uzliesmojumi, ir pabeigta tīrīšana un dezinfekcija, un iesniegusi informāciju par pasākumiem, ko tā veikusi, lai novērstu slimības tālāku izplatību; minētos pasākumus Komisija ir izvērtējusi. Pamatojoties uz minēto izvērtējumu, tika secināts, ka minētie uzliesmojumi ir likvidēti un risks, kas saistīts ar mājputnu izcelsmes preču ievešanu Savienībā no Regulas (EK) Nr. 798/2008 I pielikuma 1. daļas sarakstā norādītajiem Ukrainas apgabaliem, no kuriem imports ar minēto regulu, kas grozīta ar Īstenošanas regulu (ES) 2017/193, ir apturēts, nepastāv.

                     (5)

                     Tomēr 2020. gada 19. janvārī Ukraina apstiprināja H5 apakštipa APPG klātbūtni kādā mājputnu saimniecībā tās teritorijā. Minētā apstiprinātā APPG uzliesmojuma dēļ visu Ukrainas teritoriju vairs nevar uzskatīt par brīvu no minētās slimības, tāpēc Ukrainas veterinārās iestādes vairs nevar sertificēt mājputnu izcelsmes preču sūtījumus, ko paredzēts importēt Savienībā vai pārvadāt tranzītā caur to no minētā uzliesmojuma skartajiem apgabaliem.

                     (6)

                     Ukrainas veterinārās iestādes ir apstiprinājušas, ka pēc 2020. gada janvārī notikušā uzliesmojuma tās nekavējoties apturējušas sertifikātu izdošanu preču sūtījumiem, ko paredzēts importēt Savienībā vai pārvadāt tranzītā caur to, un īstenojušas pilnīgas izkaušanas politiku, lai kontrolētu APPG un ierobežotu tās izplatīšanos.

                     (7)

                     Turklāt Ukraina ir iesniegusi Komisijai informāciju par epidemioloģisko situāciju tās teritorijā un norādījusi apgabalus, kuriem noteikti ierobežojumi, kā arī pasākumus, ko tā veikusi, lai novērstu APPG tālāku izplatīšanos ārpus minētajiem apgabaliem. Minēto informāciju Komisija tagad ir izvērtējusi un, pamatojoties uz minēto izvērtējumu, kā arī uz Ukrainas sniegtajām garantijām, būtu jāsecina, ka ar mājputnu izcelsmes preču ievešanu Savienībā saistītos riskus pietiekami var mazināt, nosakot ierobežojumus minēto preču sūtījumu ievešanai Savienībā tikai no APPG skartajiem apgabaliem, kam Ukrainas veterinārās iestādes ir noteikušas ierobežojumus pašreizējā slimības uzliesmojuma dēļ.

                     (8)

                     Tāpēc Regulas (EK) Nr. 798/2008 I pielikuma 1. daļas sarakstā ieraksts par Ukrainu būtu jāgroza, lai ņemtu vērā pašreizējo epidemioloģisko situāciju šajā valstī. Tāpēc Regulas (EK) Nr. 798/2008 I pielikums būtu attiecīgi jāgroza.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (EK) Nr. 798/2008 I pielikuma 1. daļu groza saskaņā ar šīs regulas pielikumu.

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 3. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 18, 23.1.2003., 11. lpp.

            (2)  OV L 343, 22.12.2009., 74. lpp.

            (3)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

            (4)  Komisijas 2017. gada 3. februāra Īstenošanas regula (ES) 2017/193, ar ko attiecībā uz ierakstiem par Ukrainu to trešo valstu sarakstos, no kurām saistībā ar augsti patogēno putnu gripu Savienībā atļauts ievest konkrētas preces, groza Lēmuma 2007/777/EK II pielikumu un Regulas (EK) Nr. 798/2008 I pielikumu (OV L 31, 4.2.2017., 13. lpp.).

            PIELIKUMS
            Regulas (EK) Nr. 798/2008 I pielikuma 1. daļā ierakstu par Ukrainu aizstāj ar šādu:

                        Trešās valsts vai teritorijas ISO kods un nosaukums

                        Trešās valsts, teritorijas, zonas vai nodalījuma kods

                        Trešās valsts, teritorijas, zonas vai nodalījuma apraksts

                        Veterinārais sertifikāts

                        Īpaši nosacījumi

                        Īpaši nosacījumi

                        Putnu gripas uzraudzības statuss

                        Putnu gripas vakcinācijas statuss

                        Salmonellu kontroles statuss

                        Paraugs(-i)

                        Papildu garantijas

                        Noslēguma datums

                        Sākuma datums

                        1

                        2

                        3

                        4

                        5

                        6

                        6A

                        6B

                        7

                        8

                        9

                        “UA – Ukraina

                        UA-0

                        Visa valsts

                        EP, E

                        UA-1

                        Visa Ukrainas valsts teritorija, izņemot UA-2 teritoriju

                        WGM

                        POU, RAT

                        UA-2

                        Ukrainas teritorija, kas atbilst šādam apgabalam:

                        UA-2.1

                        Hersonas apgabals

                        WGM

                        P2

                        30.11.2016.

                        2020. gada 7. marts

                        POU, RAT

                        P2

                        30.11.2016.

                        2020. gada 7. marts

                        UA-2.2

                        Odesas apgabals

                        WGM

                        P2

                        4.1.2017.

                        2020. gada 7. marts

                        POU, RAT

                        P2

                        4.1.2017.

                        2020. gada 7. marts

                        UA-2.3

                        Čerņivcu apgabals

                        WGM

                        P2

                        4.1.2017.

                        2020. gada 7. marts

                        POU, RAT

                        P2

                        4.1.2017.

                        2020. gada 7. marts”

                        UA-2.4

                        Vinnicas apgabals, Nemirivas rajons, pašvaldības:

                                    ciemats Berezivka

                                    ciemats Bratslav

                                    ciemats Budky

                                    ciemats Bugakiv

                                    ciemats Chervone

                                    ciemats Chukiv

                                    ciemats Danylky

                                    ciemats Dovzhok

                                    ciemats Horodnytsia

                                    ciemats Hrabovets

                                    ciemats Hranitne

                                    ciemats Karolina

                                    ciemats Korovayna

                                    ciemats Korzhiv

                                    ciemats Korzhivka

                                    ciemats Kryklivtsi

                                    ciemats Maryanivka

                                    ciemats Melnykivtsi

                                    ciemats Monastyrok

                                    ciemats Monastyrske

                                    Nemirivas pilsēta

                                    ciemats Novi Obyhody

                                    ciemats Ostapkivtsi

                                    ciemats Ozero

                                    ciemats Perepelychcha

                                    ciemats Rachky

                                    ciemats Salyntsi

                                    ciemats Samchyntsi

                                    ciemats Sazhky

                                    ciemats Selevintsi

                                    ciemats Sholudky

                                    ciemats Slobidka

                                    ciemats Sorokoduby

                                    ciemats Sorokotiazhyntsi

                                    ciemats Velyka Bushynka

                                    ciemats Vovchok

                                    ciemats Vyhnanka

                                    ciemats Yosypenky

                                    ciemats Zarudyntsi

                              ciemats Zelenianka

                        WGM

                        P2

                        19.1.2020.

                        POU, RAT

                        P2

                        19.1.2020.